google/wiki40b huggingface dataset:
Naugarduko Jėzuitų bažnyčia ir kolegija

Naugarduko Jėzuitų bažnyčia ir kolegija (brus. Навагрудскі езуіцкі касьцёл і калегіюм) – nebeegzistuojantys Romos katalikų bažnyčia ir vienuolynas su aukštesniąja mokykla dab. Baltarusijos Naugarduko mieste.
Jėzuitų ordino vienuolynui priklausiusi Švč. Mergelės Marijos Nekaltojo Prasidėjimo, šv.Juozapo ir Šv. Stanislovo Kostkos bažnyčia (brus. Касьцёл Беззаганнага Зачацьця Найсьвяцейшай Панны Марыі, сьвятых Язэпа і Станіслава Косткі) iškilo miesto centrinėje aikštėje 1702 m. Tai buvo dvibokštis vėlyvojo baroko stiliaus pastatas. XIX a. pr., matyt, jo būklė nebuvo gera, nes apie 1802 m. buvo demontuoti varpai ir perduoti Vilniaus Šv. Kazimiero bažnyčiai, vėliau buvo nugriautas ir pats pastatas. Išrinktos molio plytos panaudotos miestelio krautuvėms ir karčemoms statyti.

Vienuolynas ir kolegija

Ilgą laiką Naugarduką globojo Nesvyžiaus jėzuitai kovodami su liuteronų, kalvinų ir arijonų tikėjimų skleidėjais. 1626 m. jie mieste įkūrė jėzuitų misiją, vėliau pertvarkytą į rezidenciją, o 1644 m. prie jos atidarė gramatikos mokyklą. Vienuolius finansiškai rėmė Naugarduko vėliavininkas Jurgis Holovnia ir bajoras Jonas Moščinskis. Per 1652 m. gaisrą jėzuitų sodyba buvo sunaikinta. Atstatyti pastatai eilinį kartą degė per ATR–Maskvos karą (1654–1667), jėzuitų vienuolyno vyresnysis Jurgis Rafalovičius buvo užkapotas kardu, o tėvas Andriejus Kavėčinskis suimtas ir dešimčiai metų ištremtas į Sibirą.
Lietuvos didžiojo kunigaikščio ir Lenkijos karaliaus Mykolo Kaributo Višnioveckio lėšomis 1702 m. mūrinės bažnyčios statyba buvo užbaigta. Statybos darbus prižiūrėjęs vienuolyno superioras Kazimieras de la Valle 1714 m. prie šventovės dar įkūrė kolegiją su bajorų vaikų internatu. Kolegijoje dėstė garsūs pedagogai: Johanas Erdmanas, Jonas Chodzinskis ir Vladislovas Baltramiejus Giedraitis, mokėsi Tomas Žebrauskas bei kt. LDK žinomos asmenybės. 1751 m. gaisras dar kartą sunaikino bažnyčią, vienuolyną ir kolegiją, bet viskas per penkis metus buvo vėl atkurta. XIX a. uždarius vienuolyną, kolegijos patalpose įsikūrė Rusijos caro kareiviai. XX a. tarpukaryje veikė A.Mickevičiaus vardo gimnazija.
Kabrioletas

Kabrioletas - automobilio kėbulo tipas su atidaromu arba nuimamu stogu bei galiniu langu. Stogas būna padarytas iš vilino arba brezento. Kabrioletai dažniausiai būna 2-duriai, tačiau yra buvę ir 4-durių kabrioletų (vienas iš jų buvo 1961 metų Lincoln Continental).
Pirmosiuose automobiliuose kabrioletas buvo standartinis kėbulo tipas. Taip buvo iki 1910 m., kai Cadillac prisatė pirmą pasaulyje automobilį su uždaru stogu. Iki tol automobiliai turėjo silpnus variklius ir plieniniai stogai buvo nepaklausūs. Vėliau kabrioletai buvo gaminami rečiau. 8-dešimtmetyje JAV sustiprino saugumo reikalavimus. Todėl kabrioletai buvo beveik išnykę. 1976 metais Cadillac Eldorado buvo paskutinis amerikietiškas kabrioletas 8-dešimtmetyje. Kabrioletus pakeitė panašus T-Top kėbulo tipas, kuris ypač prigijo tarp Muscle car's automobilių. 9-dešimtmetyje kabrioletai vėl sugrįžo, pasirodė tokie automobiliai kaip Chrysler LeBaron ir Saab 900. Šiais laikais kabrioletus gamina beveik kiekvienas automobilių gamintojas.
Vytis (policijos rinktinė)

Istorija

Įstaiga sukurta 1993 m. kaip Vidaus reikalų ministerijos Policijos departamento Viešosios policijos valdybos užsienio šalių atstovybių apsaugos rinktinė „Vytis“, reorganizavus šio departamento viešosios policijos rinktinę „Skydas“.
1999 m. pertvarkant Policijos departamentą, rinktinė pertvarkyta į Vilniaus miesto vyriausiojo policijos komisariato Viešosios policijos rinktinę „Vytis“, o 2002 m. ji tapo savarankiška Lietuvos viešosios policijos rinktine „Vytis“.
2010 m. prie rinktinės prijungta Viešosios policijos apsaugos tarnyba, kuri vykdė komercines apsaugos paslaugas. 2012 m. rinktinė, atsisakiusi šios funkcijos, vėl buvo prijungta Vilniaus apskrities vyriausiojo policijos komisariato, kuriame pervadinta į rinktinę „Vytis“.
Erelis (žurnalas)

Erelis – satyros ir humoro mėnesinis žurnalas, leistas – 1908 m. spalio mėn. – 1909 m. Čikagoje.

Istorija

Redagavo ir leido Jonas Šimkus. Išėjo 4 numeriai.
Vladislovas Gurovskis

Biografija

Lenkijos bajorų Gurovskių giminės atstovas. Poznanės kašteliono Melchioro Gurovskio ir Sofijos Priemskos sūnus.
1737 metais kartu su trimis broliais išvažiavo į Drezdeną, į Prancūziją, kur gavo išsilavinimą, po to tarnavo prancūzų armijoje.
1748 metais Morico Saksono (nesantuokinio Lenkijos karaliaus Augusto Stipriojo sūnaus) pavedimu Vladislovas Gurovskis važiavo į Sankt-Petrburgą, kur nesėkmingai bandė papirkti kanclerį Aleksejų Petrovičių Bestužev-Riuminą, kad tas įtikintų imperatorę Jelizavetą Petrovną paskirti Moricą Kuršo ir Semigalijos hercogu. Rusijos armijos ATR okupacijos metu, kariaujančiai su Prūsija, Vladislovas Gurovskis buvo paskirtas karaliaus komisaru. ATR karaliaus Augusto III kamergeris 1758-1763 metais.
Vienas iš stambių prorusiškos grupuotės atstovų, 1764 metų gegužį-birželį konvokaciniame seime pasisakė prieš Vilniaus vaivadą Karolį Stanislovą Radvilą. 1764 metų rugsėjį pasirašė Stanislovo Augusto PPoniatovskio elekciją (išrinkimą į sostą). Tais pačiais metais buvo paskirtas Lietuvos didžiuoju raštininku.
1766 metais buvi išrinktas pasiuntiniu į seimą nuo Kališo vaivadijos. Tapo vienu iš svarbiausių Rusijos įtakos į ATR įtakos laidininku. Nuo Rusijos imperatorės Jekaterinos II gavo Šventos Anos ordiną ir stambią piniginę pensiją. Rusijos pasiuntinio, kunigaikščio Nikolajaus Vasiljevičiaus Repnino pavedimu, Vladislovas Gurovskis kartu su Karūnos dvaro maršalka Jurgiu Augustu Mnišeku 1767 metų birželį Didžiojoje Lenkijoje organizavo Radomo konfederaciją.
1767 metų spalį – 1768 vasarį Varšuvos seime, pavadinto Rusijos pasiuntinio Nikolajaus Viljevičiaus Repnino garbei Repnino seimu, Vladislovas Gurovskis buvo vienas iš Lenkijos delegacijos kūrimo organizarorių, kuri 1768 metų vasario 28 d. pasirašė sutartį dėl amžinos taikos tarp Rusijos imperijos ir ATR.
1768 metais pagal N.V. Repnino protekciją Vladislovas Gurovskis buvo paskirtas Lietuvos dvaro maršalka. Baro konfederatai, veikę Didžiojoje Lenkijoje, sugriovė V. Gurovskio, konfederacijos priešininko, dvarus.
1768 metų kovo 28 d. pasisakė už Rusijos armijos įžengimą į ATR teritoriją Baro konfederacijos nuslopinimui. Informavo rusus apie visus Stanislovo Augusto Poniatovskio veiksmus, apkaltinęs jį sąmoksle su Prancūzija.
1772 metais ATR karalius Stanislovas Poniatovskis apdovanojo Lietuvos dvaro maršalką Vladislovą Gurovskį Švento Stanislovo ir Baltojo erelio ordinais. .
1773–1775 metais Varšuvos seime Vladislovas Gurovskis buvo vienas iš konfederacijos lyderių, sukurtos maršalkos Adomo Poninskio, įėjo į seimo delegacijos sudėtį, kuri spaudžiant Rusijos, Prūsijos ir Austrijos diplomatų sutiko pirmam ATR padalijimui. 1774 metais gavo Rusijos Švento Aleksndro Neviškio ordiną.
Nuolatinės tarybos (1775) kūrimo iniciatorius ir aktyvus dalyvis. 1775 vasarį Vladislovas Gurovskis vadovavo naujos sienos su Rusija demarkacijoje. 1775–1780 metais Lietuvos dvaro maršalka Vladislovas Gurovskis, žinomas Jekaterinos II šalininkas, posėdžiavo Pastovioje Taryboje. 1781 metais buvo paskirtas Lietuvos disdžiuoju maršalka.
Santa Ana (Salvadoras)

Istorija

Santa Anos apylinkės ilgą laiką buvo apgyvendintos indėnų pipilų ir vadintos Siuateuakanu (Sihuatehuacán). Miestas oficialiai įkurtas 1569 m. ir pavadintas Santa Ana. Nuo 1812 m. gavo miesto statusą.
Biržų rajono savivaldybės taryba 2003–2007 m.

Biržų rajono savivaldybės taryba – Biržų rajono savivaldybės atstovaujamoji institucija, išrinkta 2002 m. gruodžio 22 d.
Navara

Provincijos

Navara yra ne tik autonominis regionas, bet kartu ir provincija, todėl, priešingai nei dauguma kitų regionų daugiau provincijų neturi.
Bėgimo takelis (treniruoklis)

Bėgimo takelis-treniruoklis – treniruoklis su įmontuotu judančiu takeliu, ant kurio galima žingsniuoti arba bėgti.
Užsiėmimai ant bėgimo takelių yra laikomi vienu efektyviausiu riebalų deginimo būdų, nes jį naudojant pagreitinama medžiagų apykaita, deginamos kalorijos, mažinamas svoris, stiprinamas organizmas. Jie tinka stiprinti širdžiai, kraujagyslių ir kvėpavimo sistemoms.
Yra du bėgimo takelių tipai: mechaniniai ir elektriniai. Mechaninių takelių dangą priverčia judėti pats sportininkas, tokiems treniruokliams nereikalinga elektros energija.
Elektrinių bėgimo takelių apkrovos reguliuojamos dviem būdais: keičiant bėgimo paviršiaus nuolydžio kampą arba jo sukimosi greitį. Tai galima padaryti reguliuojant treniruoklį per pultą ar įjungus specialią treniruotės programą, kuri paprastai būna įdiegta į modernesnius bėgimų takelių treniruoklius.
Bėgimo takelio lygis priklauso nuo variklio galingumo, bėgimo dangos pločio, maksimalaus bėgiko, kurį takelis atlaikys, svorio bei amortizacijos. Amortizacija sumažina smūginę apkrovą, kenkiančią stuburui ir sąnariams.
Bėgimo takelio treniruoklio ekrane galima stebėti duomenis apie greitį, "nubėgtą" nuotolį, žingsnių skaičių, savo pulsą ir kt.
Vinipegas

Istorija

Pirmieji europiečiai pradėjo kurtis 1738 m., kai prancūzų kilmės asmenys čia pastatė fortą, kuris buvo vadinamas buvo vadinamas Fort Ružu. 
1812 m. čia įkūrė gyvenvietę Red Riverio kolonijos gyventojai. 
1873 m. gavo miesto teises. Žinomas kaip „vartai į vakarus“, yra geležinkelio ir transporto mazgas, turintis įvairią ekonomiką.

Gyventojai

Dabartiniame mieste 64% gyventojų yra europiečių kilmės. Yra nemažai išeivių iš Azijos šalių, bei vietinių genčių palikuonių.
XX a. pradžioje įsikūrė lietuvių kilmės asmenys.
Simonas Pautienius

Simonas Pautienius (1863 m. spalio 28 d. Skerpievių kaime (Vilkaviškio apskrities Bartninkų valsčius) – 1923 m. vasario 6 d. Filadelfijoje, JAV) – Lietuvos ir JAV kunigas, vienas pirmųjų lietuvių verslininkų Amerikoje.

Biografija

Baigęs Marijampolės gimnaziją, mokėsi Seinų kunigų seminarijoje. 1888 m. gegužės 22 d. Seinų katedroje įšventintas kunigu. 1889–1891 m. vikaravo Vygrių kamendulių vienuolyno bažnyčioje. 1891 m. emigravo į JAV. Tarnavo Baltimorėje, netrukus buvo paskirtas į Mahanoi Sičio lietuvišką Šv.Juozapo bažnyčią. Šiame mieste dirbdamas pastoracinį darbą išplėtė ir sustiprino parapiją. Kurį laiką kunigavo Girardville Šv. Vincento Pauliečio bažnyčioje, 1911 m. vėl grąžintas į Mahanoi Sitį.
Vėliau perkeltas į už keliolikos kilometrų esantį Šenandoa miestelį, neoficialiai vadinamą Amerikos lietuvių sostine. Jo vadovaujami parapijiečiai rekonstravo miesto Šv.Jurgio bažnyčią. Dvibokštė šventovė išaugo į 150 pėdų ilgio, 65 pėdų pločio ir 175 pėdų aukščio pastatą; sėdimų vietų skaičius padidėjo trečdaliu.
Dar Mahanoi Sityje XX a. pr. S.Pautienius įkūrė patikėtinę bendrovę, kuri valdė elektros kompaniją ir mėsos krautuvę. Panašią patikėtinę bendrovę kunigas įkūrė ir Šenandoa. Ji vietos lietuviams palengvino kreditų gavimą.    
Mirė po ilgos ligos Džefersono ligoninėje Filadelfijoje. Palaidotas Šenandoa Šv. Jurgio parapijos kapinėse dalyvaujant vyskupui Michael'iui Crane'ui.
Agnija Ditkovskytė

Agnija Ditkovskytė (rus. Агния Олеговна Дитковските, g. 1988 m. gegužės 11 d. Vilniuje) – lietuvių kilmės aktorė, besifilmuojanti Rusijoje.

Biografija

Agnija gimė lietuvių aktoriaus bei režisieriaus Olego Ditkovskio ir rusų aktorės Tatjanos Liutajevos šeimoje. 2004 m. su mama ir jaunesniuoju broliu Dominyku Ramanausku persikėlė gyventi į Maskvą. Čia baigė lietuvišką J. Baltrušaičio mokyklą, įstojo į Kinematografijos institutą (rus. ВГИК), tačiau po pirmo kurso mokslus metė. Gyvena ir dirba Maskvoje.
Catherine Fulop

Catherine Amanda Fulop García (g. 1965 m. kovo 11 d. Karakasas, Venesuela) – Venesuelos aktorė ir vengrų kilmės modelis.
Beatriz Sabatini marti. Buvo susituokusi su Fernando Carrillo nuo 1990 iki 1994 metų. 1998 metų balandžio 3 d. susituokė su Osvaldo Sabatini (žymios teniso žaidėjos, Gabrielos Sabatini, broliu), turi dvi dukras, Oriana ir Tiziana bei šunį. Ji dabar gyvena Argentinoje, kur dirba aktore ir veda TV pratimų programą "Catherine 100 %" per Fox Sports en Español. Ji dalyvavo "Miss Venezuela 1986", kur laimėjo ketvirtą vietą. Yra nominuota „TP de Oro“ kaip geriausia antraplanė aktorė, "Abigail" (1988) m.

Apdovanojimai ir nominacijos

„TP de Oro“ nominuota kaip geriausia antraplanė aktorė, "Abigail" (1988) m.
Viaznikai

Istorija

XII–XIII a. dabartinio Viaznikų miesto apylinkėse buvo Zalesės Jaropolčo miestas-tvirtovė. 1239 m. jį sugriovė totoriai. 1657 m. caro Aleksejaus Michailovičiaus nurodymu Jaropolčo miestas atkurtas. Tačiau tvirtovę nusiaubė gaisras ir Jaropolčas palaipsniui susiliejo su aplink augančia Viaznikų gyvenviete. 1778 m. Viaznikai tapo miestu. XIX a. buvo svarbus linų apdirbimo pramonės centras.
Claus Sluter

Klausas Sliuteris (Klasas Sliuteris, ol. Claus Sluter, apie 1345–1405/06 m.) – iš Nyderlandų kilęs viduramžių skulptorius.

Biografija

Klausas Sliuteris gimė apie 1340−1345 m. Harleme Olandijoje. 1379−1385 m. dirbo Briuselyje. Po to tapo Burgundijos hercogo Pilypo II Drąsiojo skulptoriaus Jean de Marville asistentu Dižone, bei po jo mirties 1389 m. − hercogo pirmuoju skulptoriumi. Vienu iš garsiausių K. Sliuterio ir jo vadovaujamų dirbtuvių kūrinių tapo projektas „Mozės šulinys“ šalia Dižono buvusiame kartuziečių vienuolyne (sukurtas apie 1395−1406 m.). Kita skulptūrų grupė, vaizduojanti Madoną, šventuosius ir hercogą su žmona buvo sukurta vienuose vienuolyno vartuose. Ji buvo pradėta Jean de Marville ir išlikusi ne pilna.
K. Sliuteris kūrė Pilypo II Drąsiojo kapo projektą, pradėtą taip pat Jean de Marville. Šis projektas nebuvo baigtas dėl K. Sliuterio mirties ir vėliau ties juo dirbo skulptoriaus sūnėno Claus de Werve vadovaujamos dirbtuvės, todėl nustatyti K. Sliuterio indėlį projekte labai sunku. Kapo gedėtojų skulptūrų grupė tikriausiai yra sukurta K. Sliuterio ar atlikta pagal jo projektus. Vienas iš ryškiausių K. Sliuterio skulptūros nuopelnų buvo figūrų išlaisvinimas nuo struktūrinės−architektūrinės paskirties. Jo skulptūros pasižymi monumentalumu ir vaizduojamu emociniu dvasingumu, nebūdingu to meto prancūzų skulptūrai. K. Sliuterio įtaka pasireiškė XV a. pradžios ankstyvojoje Nyderlandų dailėje.
Tauragės rajono savivaldybės taryba 2000–2003 m.

Veikla

Rajono meru išrinktas Viktoras Kovšovas.
Splat Pack

Splat Pack - neformalus pavadinimas grupei kino kūrėjų, nuo 2002 m. statančių siaubo ar šiaip dideliu žiaurumu išsiskiriančius filmus. Terminas pirmą kartą panaudotas Total Film žurnale rašytojo Alan Jones.
Grupė labiausiai išsiskyrė tuo, kad vėl pradėjo kurti ypač žiaurius siaubo filmus, kurių tuo metu JAV kine buvo gerokai sumažėję, neskaitant B-filmų. Jie nesibaidė R - reitingo, dažnai konfliktuodavo su MPAA, tačiau visų jų filmai išpopuliarėjo ir turėjo komercinį pasisekimą.
Valentinas Zaborskas

Biografija

Baigė Klaipėdos 1-ąją vidurinę mokyklą, 1981 m. – Šiaulių medicinos mokyklą ir įgijo medicinos felčerio specialybę. Dirbo pagal paskyrimą Vilniaus miesto Greitojoje medicinos pagalboje medicinos felčeriu, studijavo Vilniaus valstybinio universiteto Istorijos fakultete žurnalistiką; po poros metų perėjo studijuoti į Lietuvos valstybinę konservatoriją. 1990 m. ją baigė ir įgijo kultūros darbo organizatoriaus specialybę, dirbo kultūros klubo vedėju. Vėliau Klaipėdos miesto prekybos valdybos reklamos skyriaus redaktorius. 1990–1991 m. leido ir redagavo nepriklausomą respublikinį laikraštį „Jūra ir krantas“. Vėliau medicinos punkto medicinos felčeris, „Balsas.lt“ korespondentas.
„Jaunoji Lietuva“, vėliau Lietuvos respublikonų partijos narys. 1995–1997 m. Klaipėdos miesto savivaldybės tarybos narys.
Aurimas Nausėda

Biografija

2002 m. Šiaulių universitete baigė anglų filologiją, 2004 m. humanitarinių mokslų (filologijos) magistras. 2008 m. baigė vadybos magistro (specializacija: viešasis administravimas) studijas.
2006 metais stažavosi Nebraskos universitete, Omahos mieste, Nebraskos valstijoje, JAV.
Dirbo Šiaulių universiteto Humanitariniame fakultete literatūros, specialybės anglų kalbos bei Socialinių mokslų fakulteto Viešojo administravimo katedros dėstytoju.

Mokslinė veikla

Svarbiausios mokslinių tyrimų sritys – britų ir amerikiečių literatūros poetika, stilius, sociolingvistiniai aspektai politiniame diskurse anglų kalba, socioekonominiai Šiaulių regiono tyrimai.
Parašė straipsnių anglų kalbos, anglų literatūros, amerikiečių literatūros, vertimo, vadybos temomis.
Rašė apie britų rašytojų (J. Fowles, Ch. Dickens, P. Ackroyd, H. Fielding, Jerome K. Jerome, J. Bunyano), JAV rašytojo (K. Vonnegut) kūrinių idėjas, temas.
Lingvistiniuose straipsniuose akcentavo JAV, Britanijos politikų sociolingvistinių elementų (idiolekto, stiliaus priemonių) svarbą.
Išleido su bendrautoriais specialybės mokomąsias knygas anglų kalba studentams: "The Influence of Latin and French on the English Language Lexis" (2012), "Public Administration Matters (2008)", "Public Administration Matters (elektroninė knyga kompaktinėje plokštelėje su garso įrašais ; 2006), "English, computers & fun: three in one (mokomoji priemonė informatikos specialybės studentams su garso įrašais, 2004).
Paruošė mokslines publikacijas apie Šiaulių apskrities socioekonominį vystymąsi pabrėždamas darnaus vystymosi svarbą.
Aurimas Nausėda rašė apie Lietuvos partizanams skirtas atminties vietas laikraščiui „Tremtinys", vertė straipsnius žurnalui "Aviacijos pasaulis".
2009 m. lėktuvo nutupdymas ant Hadsono

Įvykis

2009 m. sausio 15 d. aviakompanijos US Airways lėktuvas Airbus A320-214 ruošėsi skrydžiui iš Niujorko į Šarlotę. Skrydį pilotavo kapitonas 57 metų Chesley B. Sullenberger, buvęs Jungtinių Valstijų karinių oro pajėgų pilotas, sklandymo ir aviacijos saugumo ekspertas. Antrasis pilotas buvo 49 metų Jeffrey B. Skiles. Lėktuve buvo 150 keleivių ir 3 įgulos nariai.
Lėktuvui pakilus kiek daugiau nei po 2 minučių 859 m aukštyje lėktuvo varikliai susidūrė su būriu berniklių ir prarado galią. Tuo metu lėktuvas buvo 7,2 km atstumu nuo Le Gvardijos oro uosto.
Supratęs, kad abu varikliai išsijungė, Chesley B. Sullenberger perėmė lėktuvo valdymą, o Jeffrey B. Skiles pagal orlaivio taisykles bandė įjungti bent vieną variklį. Tuo metu orlaivis sulėtėjo, tačiau sugebėjo pakilti į 930 m aukštį. 
Pilotas pranešė apie įvykį oro uostui, tačiau vėliau patikslino, kad grįžti nesugebės, nes lėktuvas buvo per žemai. Pilotas užklausė dėl galimybės nusileisti kitam Niujorko Teterboro oro uoste, tačiau atmetė ir šią mintį.
Tuo metu Chesley B. Sullenberger nusprendė, kad vienintelė galimybė saugiai nusileisti yra Hadsono upė. Ruošiantis nusileidimui orlaivis praskrido virš D. Vašingtono tilto mažiau nei 270 m atstumu. Pilotas pranešė įgulai, o šie keleiviams, pasiruošti smūgiui.
Nuo pakilimo praėjus mažiau nei 5 minutėms lėktuvas su neveikiančiais varikliais nusileido ant upės 230 km/val greičiu. Įgulos nariai nusileidimą apibūdino kaip "stiprų nusileidimą, su vienu smūgiu ir stipriu lėtėjimu". 
Iš karto nusileidus pilotai įsakė įgulai pradėti keleivių evakuaciją. Oro temperatūra buvo −7 °C, vandens 5 °C aukščiau nulio. Evakuacijos metu kai kurie keleiviai išsilaipino ant orlaivio sparnų, kai kurie ant pripučiamų gelbėjimo čiužinių, o kai kurie keleiviai išsigandę galimo sprogimo bandė plaukti tolyn nuo jo.
Per kelias minutes į įvykio vietą atplaukė netoliese buvę keleiviniai keltai, dar vėliau atskrido gelbėtojų sraigtasparnis su narais. Iš viso 140 ugniagesių laukė keleivių krante.
Iš visų keleivių 5 gavo rimtas traumas, 24 keleiviai ir 2 gelbėtojai po įvykio buvo gydomi ligoninėse.
Vėliau avialinijos kiekvienam keleiviui išsiuntė oficialų atsiprašymą, 5 000 JAV dolerių čekį už bagažo praradimus ir bilieto kainos sugrąžinimą. 
JAV Transporto saugumo taryba ištyrusi įvykį patvirtino, kad orlaivio varikliai išsijungė po susidūrimo su būriu berniklių, o pilotų veiksmai buvo herojiški ir visiškai teisingi.
2013 m. šio skrydžio įgula buvo įrašyta į Tarptautinę aviacijos ir kosmoso šlovės galeriją.
Bosnijos ir Hercegovinos geografija

Bosnija ir Hercegovina yra šalis Europoje, Balkanų pusiasalyje. Šalis turi apie 20 km priėjimą prie jūros. Šalyje stūkso Dinarų kalnai, kurie užima 90 % valstybės ploto. Aukščiausias taškas – Magličas (2386 m).

Svarbiausios upės

Bosnijos ir Hercogovinos ilgiausia upė yra Sava, kuri Bosnijoje ir Hercegovinoje teka 252 km ir sudaro siena su Kroatijos istoriniu regionu Slavonija. Po jos eina Bosna, kuri teka 241 km šioje valstybėje. Kitos svarbesnės upės: Vrbas, Drina, Una. Į Adrijos jūrą įteka Neretva.

Didžiausi ežerai

Didžiausias Bosnijos ir Hercegovinos ežeras – Buško (~56 km²). Kiti didesni ežerai: Jablanicos ežeras, Bilečko ežeras ir Modračko ežeras. Ežerai telkšo kalnuose ir sudaro nepaprastą grožį.

Didžiausi miestai

Didžiausias miestas ir sostinė yra Sarajevas. Kiti didesni miestai: Banja Luka, Zenica, Tuzla, Mostaras.

Geogafiniai privalumai

Bosnijos ir Hercegovinos kraštovaizdis pritraukia turistus, todėl šalis plečia turizmą. Šalis neturi svarbaus uosto, todėl importuoja gaminius sausuma, arba naudojasi kaimyninių šalių uostais.
Bosnija ir Hercegovina yra seisminėje zonoje. Pasitaiko žemės žemės drebėjimų.
Ana ir karalius

Kritika

Filmas labai kritikuojamas Tailando valdžios ir netgi uždraustas rodyti Tailande. Filmas susilaukė kritikus už pernelyg sureikšmintą Anos vaidmenį Tailando istorijoje ir vaizduojamą meilės romaną tarp Anos ir karaliaus, apie kurį dienoraštyje nerašoma.

Siužetas

Anglų karininko, tarnavusio Indijoje našlė Ana su sūnumi Luisu atvyksta į Siamą. Ana kviečiama mokyti karaliaus Monkuto sūnaus, būsimojo sosto įpėdinio princo Čulalankorno. Britiško charakterio, nelinkusi nuolaidžiausi Ana Leonovens susidūria su kultūriniu šoku naujoje šalyje – čia moterys nelaikomos lygiomis su vyrais, karalius garbinamas kaip dievas, o į jos atvykimą niekas nereaguoja. Ana savo nuožmumu pasiekia patį karalių Monkutą.
Laikui bėgant britė priverčia karalių keisti nusistovėjusią tvarką šalyje, padeda Siamui eiti permainų keliu. Ana čia supranta, kokį blogį pasauliui neša britų imperializmas ir stoja ginti Siamo intersų, kai britai jam grasina.
Juočiai

Istorija

1683 m. kaimas minimas Molėtų krikšto metrikų knygoje.
Patricia Kelly

Patricija Kely (angl. Patricia Kelly, g. 1969 m. lapkričio 25 d. Gamonale, Ispanija) – dainininkė iš airių grupės The Kelly Family.

Biografija

Patricija – šeštas vaikas šeimoje, iš dvylikos. Patricijos mama mirė kai jai buvo 12 metų, o jauniausiam Patricijos broliui tebuvo 10 mėnesių.
Patricija buvo mėgstamiausia grupės mergaite nuo mažų dienų iki dabar. 1995 m. patyrė nelaimingą atsitikimą, po kurio labai suprastėjo sveikata. Dėl prastos atminties per koncertus po ranka kartais turėdavo dainų žodžius. Patricija šoka tradicinius airių šokius, nors net tris kartus buvo susilaužiusi koją. Kalba 8 kalbom: anglų, gaelic, vokiečių, prancūzų, ispanų, olandų, rusų ir italų. Groja gitara, arfa, pianinu, akordeonu, perkusiniais instrumentais.
2001 m. susituokė su rusu Deniu Savinkinu. Turi du vaikus: Aleksandrą ir Ignacijų.
Marcel Dassault

Marselis Daso (Marcel Dassault), pirmoji pavardė Marselis Blochas (Marcel Bloch) (1892 m. sausio 22 d. − 1986 m. balandžio 17 d.) − Prancūzijos aviacijos pramonininkas.

Biografija

Marselis Blochas gimė Paryžiuje. Baigęs Kondorsė licėjų (lycée Condorcet), Bregė mokyklą (Breguet School) ir SUPAERO (Valstybinę aeronautikos ir kosmoso aukštąją mokyklą), jis išrado lėktuvų propelerio tipą, kurį Prancūzijos aviacija naudojo visą Pirmąjį pasaulinį karą. Vėliau įkūrė lėktuvų gamybos kompaniją „Société des Avions Marcel Bloch“.
1936 m. ši kompanija buvo nacionalizuota, o M. Blochas liko jos direktoriumi. Antrojo pasaulinio karo metais jis atsisakė bendradarbiauti su vokiečių aviacijos pramone ir kaip žydas buvo išvežtas į Buchenvaldo koncentracijos stovyklą.
Vėliau Marselis Blochas pakeitė pavardę į Bloch-Dassaut, o 1949 m. − į Dassault. Dassault buvo jo brolio generolo Darijaus Polo Blocho pseudonimas Prancūzijos pasipriešinimo metais ir reiškė „puolimui“. Žodis paimtas iš prancūzų kalbos termino char d'assault − „tankas“.

1950 m. Marselis Daso atsivertė į katalikybę.
Po karo M. Daso sukūrė pažangiausią karinės aviacijos kompaniją Prancūzijoje „Avions Marcel Dassault“. Kompanijai vėliau vadovavo M. Daso sūnus Seržas Daso (Serge Dassault).
Marselis Daso mirė 1986 m. Neji prie Senos komunoje, o palaidotas Paryžiaus Pasi kapinėse.